
	[bookmark: nev]IPACH ROBIN
Járműmérnöki
BSc, 5. félév
Budapesti Műszaki és Gazdaságtudományi Egyetem
Közlekedésmérnöki és Járműmérnöki Kar
	VARGA KRISZTIÁN
Járműmérnöki
BSc, 4. félév
Budapesti Műszaki és Gazdaságtudományi Egyetem
Közlekedésmérnöki és Járműmérnöki Kar


Témavezető:
	Szabó Attila
tanársegéd, BME KJK




Üvegállapot termikus bomlásának nyomonkövetése termofeszültség méréssel és mikrokeménység vizsgálattal

A TDK-dolgozatunkban a kémiai összetétel, a fázisviszonyok és a feszültségállapot hatását vizsgáltuk Fe-Ni, -Cr és Fe-B alapú amorf és kristályos ötvözetekben termofeszültség és keménységmérés segítségével. A vizsgált ötvözetek a legismertebb lágymágneses anyagok csoportjait alkotják. A vizsgálatokhoz használt minták egy része, mint azt fent leírtuk Fe-Ni, illetve Fe-Cr amorf ötvözetek. Ezen ötvözetekben Fe mint alapfém, míg Ni, Cr mint átmeneti fémek vannak jelen. Az átmeneti fémek megváltoztatják a rendszer elektronszerkezetét, a d elektronkoncentrációt. Egy felől ennek a hatását mértük, illetve vizsgáltuk termofeszültség méréssel. A másik minta csoport a Fe-B amorf ötvözetek csoportja. A B mint ötvöző szintén megváltoztatja az ötvözetek elektronszerkezetét, mégpedig az s/p elektronsűrűséget. Itt is vizsgáltuk az ötvöző hatását az anyag termofeszültségére, továbbá hőkezelések sorával az amorf szerkezetet mikroszemcséssé alakítottuk és ezt a szerkezeti átalakulást szintén megpróbáltuk nyomon követni termofeszültség méréssel és mikorkeménység vizsgálattal. A dolgozatban méréseink menetét, eredményeit és kiértékelését írtuk le. Ennek a fizikai hátterét értelmeztük és összefoglaltuk. Természetesen az amorf fémek előállításának folyamatát, tulajdonságait is ismertettük.



